जल स्वावलंबन अभियान को लेकर निकाली रैली
केलवाड़ा| कस्बेमें ग्राम पंचायत की ओर से बुधवार को विश्वकर्मा तिराहे से लेकर उप तहसील मुख्यालय तक मुख्यमंत्री जल स्वावलंबन अभियान के तहत जागरूकता रैली निकाली गई। सरपंच कौशल किशोर राठौर की अगुवाई में रैली को रवाना किया। इसमें सचिव महेश चंद शर्मा, पंचायत क्षेत्र के कार्मिक, वार्ड पंच के अलावा कस्बे के नागरिक, युवा, बच्चे महिलाएं शामिल हुई।
रैली के दौरान जल संरक्षण के लिए लोगों को जागरूक किया गया। साथ ही जगह-जगह पोस्टर लगाकर अभियान का प्रचार-प्रसार किया गया। विश्वकर्मा तिराहे से शुरू हुई रैली मुख्य बाजार में बस स्टैंड होती हुई उपतहसील मुख्यालय तक पहुंची। रैली के बाद पंचायत भवन पर निबंध, चित्रकला सहित अन्य प्रतियोगिताओं का आयोजन किया गया। सरपंच राठौऱ ने बताया कि जल स्वावलंबन को लेकर समय-समय पर लोगों को जागरूक करने के लिए पंचायत की ओर से विभिन्न गतिविधियां की जाएंगी।
बारां.मुख्यमंत्रीजल स्वावलंबन अभियान के प्रचार-प्रसार के लिए थामली ग्राम पंचायत के आखेड़ी गांव में रैली निकाली गई। रैली हनुमान मंदिर से शुरू हुई। रैली में सरपंच तोलाराम मीणा के साथ कई ग्रामीण हाथों में जल बचाने की तख्तियां बैनर लेकर चल रहे थे। रैली गांव की गली-गली में घूमी। इस दौरान सरपंच मीणा ने जल बचाने की जानकारी महिला पुरुषों को दी। रैली में सरपंच के साथ ग्रामसेवक रोजगार सहायक भी शामिल थे।
समरानियां.कस्बेकी ग्राम पंचायत के अटल सेवा केंद्र में ग्राम सभा का आयोजन किया गया। ग्राम सभा में मुख्यमंत्री जल स्वालम्बन अभियान के बारे में जनसम्पर्क रैली निकालकर जानकारी दी। इस अवसर पर सरपंच मनीष सहरिया, सहायक कृषि अधिकारी सुरेशचंद मेहता, सचिव जुगलकिशोर सोनी, पटवारी नकरामल, प.स. सदस्य हरिसिंह मेहता, रामकुमार वैष्णव, सुरक्षा गार्ड रतनलाल आदि ने भाग लिया।
बारां. आकेड़ी गांव में जागरूकता रैली निकालते ग्राम सेवक ग्रामवासी।
hin_Deva hin_Deva hin_Deva hin_Deva hin_Deva bho_Deva